इसी श्रंखला में हम इस बार आपकी मुलाक़ात करवा रहे हैं विश्व और भारत में योग का पुनर्जन्म करने वाले और भारतीय संस्कृति का अहसास कराने वाले स्वामी रामदेव यानी बाबा रामदेव से.

पेश हैं इस मुलाक़ात के कुछ ख़ास अंश-



सबसे पहले यह बताएँ कि आप बाबा कैसे बने?

देखिए कोई बाबा बनता नहीं है. मैं अपनी ज़िंदगी के बारे में महसूस करता हूँ कि जब मैं लगभग नौ बरस का था तब से मेरे मन में यह विचार पैदा हुआ कि मुझे ऐसा ही बनना है. अब इसे भारतीय संस्कृति के पुनर्जन्म से जोड़कर देखें तो कहना चाहूँगा कि पूर्वजन्म के संस्कार थे जिसने मुझे इस रास्ते पर आगे बढ़ाया. 

विज्ञान का भी सिद्धांत है कि कभी कोई चीज़ समाप्त नहीं होती, परिवर्तित ज़रूर होती है. तो पूर्वजन्म के मेरे कुछ संस्कार होंगे कि बन गया बाबा रामदेव. 

इस सवाल से मेरा मतलब यह था कि स्वामी रामदेव के जो रूप हम आज देख रहे हैं, यानी शरीर के अंगों को किसी भी तरह हिला-डुला सकते हैं, इसके लिए मेहनत तो बहुत करनी पड़ी होगी?

देखिए मैने प्रारंभिक दौर में योग की सारी कठिन क्रियाओं को किया. आज भी मैं कभी-कभार इन क्रियाओं को लोगों के सामने करता हूँ, लेकिन मैं इनक... अधिकतम 4000 वर्णों के लिए लेख जारी रखें:
ी बहुत अधिक आवश्यकता आम आदमी के जीवन में नहीं समझता. मैं लोगों का शीर्षासन नहीं कराता, यद्यपि मेरे प्राणायाम कराने से बहुत लोगों का शीर्षासन हो जाता है और फिर मुझपर वाद-विवाद की लंबी श्रृंखला भी शुरू हो जाती है. मैं मानता हूँ कि योग की जो कठिन क्रियाएं हैं उनकी हमारी जीवन में ज्यादा उपयोगिता या प्रासंगिकता नहीं है. मैं इस निष्कर्ष पर पहुँचा हूँ कि योग करने के लिए जिंदगी नहीं है, जिंदगी को संवारने के लिए योग है.

मगर हमारी दिलचस्पी इस बात में है कि आप कैसे सीखे. अगर कोई अगला स्वामी रामदेव बनना चाहे तो वह किस गुफा में बैठे, कहाँ वनवास करे, कितने बरस का वनवास होगा. आखिर वह क्या करे. कहने का आशय है कि आपने क्या किया?

मैं शुरू में करीब एक घंटा योग करता था. जब गुरुकुल में आया तो योग आसनों के साथ-साथ कुछ कठिन व्यायाम भी करने लगा. मैं एक साथ 500 दंड बैठक लगाता था और पसीने से तर-बतर हो जाता था. चार-पाँच किलोमीटर दौ़ड़ता भी था. पहलवानी का भी शौक था और कुश्ती में अपने से डेढ़ गुना वजनी पहलवान को चित कर देता था. गुरुकुल में हर दिन एक-डेढ़ घंटा योगाभ्यास किया करता था. जब हम पढ़ा करते थे कुछ बच्चे मानते थे कि शारीरिक व्यायाम से व्यक्ति पहलवान हो जाता है और बुद्धि मोटी जाती है, लेकिन मैने इसे नहीं माना और व्यायाम जारी रखा. प्राणायाम मेरे साथ 20 साल पहले गहराई के साथ जुड़ा. शुरू में मैने इसे साधना के तौर पर लिया. इससे मेरी जिंदगी में नया मोड़ तब आया जब बिजनौर के एक संत महात्मा ने मुझसे कहा कि कपाल भांति, अनुलोम-विलोम करना चाहिए. फिर मैने इसे खुद भी किया और लोगों से भी कराया. इससे लोगों की बीमारियां दूर होने लगी, यानी हम व्याधि से समाधि की ओर लौटे. 

बचपन में जब आप गाँव में रहते थे और पहलवानी करते थे तो किस तरह से गाने पसंद थे, किस तरह की धुन गुनगुनाने का मन करता था?

दरअसल मैं जिस गाँव में पैदा हुआ, वहाँ जब तक मैं रहा तब तक कोई टेलीविजन नहीं था. रेडियो पर भी समाचार अधिक सुने जाते थे. गाँव में हिंदी नहीं बोली जाती थी, ठेठ देसी भाषा बोली जाती थी, हिंदी समझ में ही नहीं आती थी. बहुत बाद में हिंदी समझ में आई. फ़िल्म आज तक नहीं देखी. इसलिए गानों में बहुत समय बाद रुचि हुई. ‘है प्रीत जहाँ कि रीत सदा, मैं गीत वहाँ के गाता हूँ’ जैसे राष्ट्रभक्ति के गाने मुझे बहुत पसंद हैं. 

मुझे राष्ट्रीयता बहुत पसंद है. इसलिए राष्ट्रभक्ति के गीत...